CELEX: 32022D0621
Language: sk
Date: 2022-04-07 00:00:00
Title: Vykonávacie rozhodnutie Komisie (EÚ) 2022/621 zo 7. apríla 2022, ktorým sa mení vykonávacie rozhodnutie (EÚ) 2019/436, pokiaľ ide o harmonizované normy pre autodomiešavače, žeriavy a iné strojové zariadenia vypracované na podporu smernice Európskeho parlamentu a Rady 2006/42/ES (Text s významom pre EHP)

13.4.2022   
               
               
                  SK
               
               
                  Úradný vestník Európskej únie
               
               
                  L 115/75
               
            
         VYKONÁVACIE ROZHODNUTIE KOMISIE (EÚ) 2022/621
         zo 7. apríla 2022,
         ktorým sa mení vykonávacie rozhodnutie (EÚ) 2019/436, pokiaľ ide o harmonizované normy pre autodomiešavače, žeriavy a iné strojové zariadenia vypracované na podporu smernice Európskeho parlamentu a Rady 2006/42/ES
         (Text s významom pre EHP)
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1025/2012 z 25. októbra 2012 o európskej normalizácii, ktorým sa menia a dopĺňajú smernice Rady 89/686/EHS a 93/15/EHS a smernice Európskeho parlamentu a Rady 94/9/ES, 94/25/ES, 95/16/ES, 97/23/ES, 98/34/ES, 2004/22/ES, 2007/23/ES, 2009/23/ES a 2009/105/ES a ktorým sa zrušuje rozhodnutie Rady 87/95/EHS a rozhodnutie Európskeho parlamentu a Rady č. 1673/2006/ES (1), a najmä na jeho článok 10 ods. 6,
         so zreteľom na smernicu Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (2), a najmä na jej článok 7 ods. 3,
         keďže:
         
                     (1)
                  
                  
                     V súlade s článkom 7 smernice 2006/42/ES sa strojové zariadenia vyrobené v zhode s harmonizovanou normou, na ktorú bol uverejnený odkaz v Úradnom vestníku Európskej únie, považujú za spĺňajúce základné požiadavky na bezpečnosť a ochranu zdravia, ktorých sa týka takáto harmonizovaná norma.
                  
               
                     (2)
                  
                  
                     Listom M/396 z 19. decembra 2006 Komisia požiadala Európsky výbor pre normalizáciu (CEN) a Európsky výbor pre normalizáciu v elektrotechnike (Cenelec) („žiadosť“), aby sa pri vypracovávaní, revízii a dokončovaní práce na harmonizovaných normách na podporu smernice 2006/42/ES zohľadňovali zmeny zavedené uvedenou smernicou oproti smernici Európskeho parlamentu a Rady 98/37/ES (3).
                  
               
                     (3)
                  
                  
                     Na základe uvedenej žiadosti výbor CEN vypracoval nové harmonizované normy EN 13852-3:2021 o ľahkých pobrežných žeriavoch, EN 12385-5:2021 o viacpramenných lanách pre výťahy a EN 12609:2021 o bezpečnostných požiadavkách na autodomiešavače.
                  
               
                     (4)
                  
                  
                     Na základe uvedenej žiadosti zrevidovali výbory CEN a Cenelec aj existujúce harmonizované normy, odkazy na ktoré sú oznámením Komisie 2018/C 092/01 uverejnené v sérii C Úradného vestníka Európskej únie (4) s cieľom prispôsobiť ich technologickému pokroku. To viedlo k prijatiu týchto harmonizovaných noriem: EN 12312-5:2021 o leteckých tankovacích zariadeniach; EN 13001-2:2021 o bezpečnosti žeriavov; EN 1501-1:2021 o automobiloch na odvoz odpadu s vyklápacím zariadením vzadu; EN 1501-2:2021 o automobiloch na odvoz odpadu s vyklápacím zariadením na boku; EN 1501-3:2021 o vozidlách na odvoz odpadu s nakladaním vpredu; EN 1501-5:2021 o zdvíhacích zariadeniach pre automobily na odvoz odpadu; EN 1829-1:2021 o vysokotlakových vodných dýzových strojoch; EN ISO 22868:2021 o technickej metóde na meranie hluku pre prenosné ručné stroje so spaľovacím motorom; EN 303-5:2021 o vykurovacích kotloch na tuhé palivá; EN ISO 11202:2010/A1:2021 o určovaní emisných hladín akustického tlaku na pracovnom mieste a na iných presne vymedzených miestach; EN ISO 19085-1:2021 o všeobecných požiadavkách na drevárske stroje; EN ISO 1756-1:2021 o bezpečnostných požiadavkách na zdvíhacie čelá a EN IEC 62061:2021 o funkčnej bezpečnosti bezpečnostných riadiacich systémov.
                  
               
                     (5)
                  
                  
                     Okrem toho výbory CEN a Cenelec zmenili harmonizované normy EN 13001-3-6:2018, EN 50636-2-107:2015/A1:2018 a EN 60335-1:2012/A13:2017, na ktoré boli uverejnené odkazy vo vykonávacom rozhodnutí Komisie (EÚ) 2019/436 (5).
                  
               
                     (6)
                  
                  
                     Komisia spoločne s výbormi CEN a Cenelec zhodnotila, či sú normy vypracované, zrevidované a zmenené výbormi CEN a Cenelec v súlade s uvedenou žiadosťou.
                  
               
                     (7)
                  
                  
                     Harmonizované normy vypracované, zrevidované a zmenené výbormi CEN a Cenelec na základe uvedenej žiadosti vyhovujú bezpečnostným požiadavkám, ktoré majú spĺňať a ktoré sú stanovené v smernici 2006/42/ES. Odkazy na uvedené normy je preto vhodné uverejniť v Úradnom vestníku Európskej únie spolu s odkazmi na všetky ich príslušné pozmeňujúce alebo opravujúce normy.
                  
               
                     (8)
                  
                  
                     Odkaz na harmonizovanú normu EN 474-1:2006+A6:2019 bol uverejnený v Úradnom vestníku Európskej únie s obmedzením vykonávacím rozhodnutím Komisie (EÚ) 2021/1813 (6). Nahradil odkaz na harmonizovanú normu EN 474-1:2006+A5:2018 bez stanovenia prechodného obdobia. S cieľom poskytnúť výrobcom čas, aby sa pripravili na uplatňovanie novej normy, je vhodné výnimočne a na obmedzené obdobie znovu uverejniť odkaz na harmonizovanú normu EN 474-1:2006+A5:2018 v Úradnom vestníku Európskej únie. Z dôvodov právnej istoty by sa uverejnenie odkazu na harmonizovanú normu EN 474-1:2006+A5:2018 malo vzťahovať aj na obdobie pred nadobudnutím účinnosti tohto rozhodnutia.
                  
               
                     (9)
                  
                  
                     Znenie obmedzenia harmonizovanej normy EN 474-1:2006+A6:2019 zavedené vykonávacím rozhodnutím (EÚ) 2021/1813 nie je jasné, pretože si zamieňa dva samostatné nedostatky zistené v uvedenej harmonizovanej norme.
                  
               
                     (10)
                  
                  
                     Prvý nedostatok sa týka nedostatočnej úrovne viditeľnosti zistenej v norme EN 474-1:2006+A6:2019, keď sa uplatňuje v kombinácii s požiadavkami normy EN 474-5:2006+A3:2013 na hydraulické rýpadlá. Harmonizovaná norma EN 474-1:2006+A6:2019, podobne ako harmonizovaná norma EN 474-1:2006+A5:2018, nezabezpečuje, že vodič môže úplne bezpečne vzhľadom na seba a na ohrozené osoby obsluhovať strojové zariadenia a jeho nástroje v predvídateľných podmienkach ich používania. Preto by sa obmedzenie stanovené v harmonizovanej norme EN 474-1:2006+A5:2018, pokiaľ ide o základné požiadavky na bezpečnosť a ochranu zdravia uvedené v bodoch 1.2.2 a 3.2.1 prílohy I k smernici 2006/42/ES, malo zachovať aj v prípade harmonizovanej normy EN 474-1:2006+A6:2019.
                  
               
                     (11)
                  
                  
                     Druhý nedostatok sa týka skutočnosti, že mechanizmus rýchlospojky, ktorý sa používa na pripevnenie hydraulických rýpadiel a rýpadlo-nakladačov k strojom na zemné práce, nezahŕňa aktívny výstražný systém ani aktívny monitorovací systém pre obsluhu v prípade nesprávneho spojenia stroja s nadstavcom. Harmonizovaná norma EN 474-1:2006+A6:2019 teda nespĺňa základné požiadavky na bezpečnosť a ochranu zdravia týkajúce sa integrácie bezpečnosti a prevencie rizík spôsobených padajúcimi predmetmi stanovené v bodoch 1.1.2 písm. b), 1.1.2 písm. c) a 1.3.3 prílohy I k smernici 2006/42/ES. Uvedené body by sa mali uviesť v obmedzení harmonizovanej normy EN 474-1:2006+A6:2019.
                  
               
                     (12)
                  
                  
                     V záujme jasnosti a právnej istoty by sa zistené nedostatky mali vyjadriť prostredníctvom dvoch samostatných obmedzení harmonizovanej normy EN 474-1:2006+A6:2019.
                  
               
                     (13)
                  
                  
                     Odkaz na harmonizovanú normu EN 60335-1:2012 bol prvýkrát uverejnený v oznámení Komisie 2012/C 159/1 (7). Od uverejnenia uvedenej normy v oznámení Komisie 2016/C 14/1 (8) obsahoval odkaz na túto normu aj odkaz na korigendum EN 60335-1:2012/AC:2014. Odkaz na harmonizovanú normu EN 60335-1:2012 bol uverejnený vo vykonávacom rozhodnutí (EÚ) 2019/436 iba s odkazom na zmeny EN 60335-1:2012/A11:2014 a EN 60335-1:2012/A13:2017. Vo vykonávacom rozhodnutí (EÚ) 2019/436 bol z uverejnenia odkazu na harmonizovanú normu EN 60335-1:2012 omylom vynechaný odkaz na korigendum EN 60335-1:2012/AC:2014. Preto je vhodné nahradiť odkaz na harmonizovanú normu EN 60335-1:2012 spolu s odkazmi na zmeny EN 60335-1:2012/A11:2014 a EN 60335-1:2012/A13:2017 a zahrnúť odkaz na korigendum EN 60335-1:2012/AC:2014. Z dôvodu právnej istoty by sa odkaz na harmonizovanú normu EN 60335-1:2012 zmenený týmto rozhodnutím mal uplatňovať so spätnou účinnosťou.
                  
               
                     (14)
                  
                  
                     V prílohe I k vykonávaciemu rozhodnutiu (EÚ) 2019/436 sa uvádzajú odkazy na harmonizované normy, ktoré zakladajú predpoklad zhody so smernicou 2006/42/ES, a v prílohe II k uvedenému vykonávaciemu rozhodnutiu sa uvádzajú odkazy na harmonizované normy, ktoré zakladajú predpoklad zhody s obmedzeniami. S cieľom zabezpečiť, aby sa odkazy na harmonizované normy vypracované na podporu smernice 2006/42/ES uvádzali v jednom akte, by sa odkazy na normy, ktoré výbory CEN a Cenelec nahradili, zrevidovali alebo zmenili, mali zahrnúť do vykonávacieho rozhodnutia (EÚ) 2019/436.
                  
               
                     (15)
                  
                  
                     V prílohe III k vykonávaciemu rozhodnutiu (EÚ) 2019/436 sa uvádzajú odkazy na harmonizované normy na podporu smernice 2006/42/ES, ktoré sa od dátumov stanovených v uvedenej prílohe vypúšťajú z Úradného vestníka Európskej únie.
                  
               
                     (16)
                  
                  
                     Výsledkom práce výborov CEN a Cenelec na základe uvedenej žiadosti sa nahradili, zrevidovali alebo zmenili tieto harmonizované normy uverejnené v sérii C Úradného vestníka Európskej únie: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008 a EN 62061:2005/A2:2015. Je preto vhodné vypustiť odkazy na uvedené normy z Úradného vestníka Európskej únie tak, že sa dané odkazy zahrnú do prílohy III k vykonávaciemu rozhodnutiu (EÚ) 2019/436.
                  
               
                     (17)
                  
                  
                     Takisto treba vypustiť odkazy na harmonizované normy EN 13001-3-6:2018, EN 50636-2-107:2015/A2:2020 a EN 60335-1:2012/A13:2017 uverejnené vykonávacím rozhodnutím (EÚ) 2019/436 vzhľadom na to, že uvedené normy boli zmenené. Uvedené odkazy je preto vhodné vypustiť z prílohy I k danému vykonávaciemu rozhodnutiu.
                  
               
                     (18)
                  
                  
                     Aby výrobcovia mali dostatočný čas pripraviť sa na uplatňovanie nových, zrevidovaných alebo zmenených noriem, je nevyhnutné vypustenie odkazov na tieto harmonizované normy odložiť: EN 12312-5:2005+A1:2009; EN 13001-2:2014; EN 1501-1:2011+A1:2015; EN 1501-2:2005+A1:2009; EN 1501-3:2008; EN 1501-5:2011; EN 1829-1:2010; EN ISO 22868:2011; EN 303-5:2012; EN ISO 11202:2010; EN ISO 19085-1:2017; EN 1756-1:2001+A1:2008; EN 62061:2005/A2:2015; EN 13001-3-6:2018, EN 50636-2-107:2015/A2:2020 a EN 60335-1:2012/A13:2017.
                  
               
                     (19)
                  
                  
                     Vykonávacie rozhodnutie (EÚ) 2019/436 by sa preto malo zodpovedajúcim spôsobom zmeniť.
                  
               
                     (20)
                  
                  
                     Dodržiavanie harmonizovanej normy zakladá predpoklad zhody s príslušnými základnými požiadavkami stanovenými v harmonizačných právnych predpisoch Únie odo dňa uverejnenia odkazu na takúto normu v Úradnom vestníku Európskej únie. Toto rozhodnutie by preto malo nadobudnúť účinnosť dňom jeho uverejnenia,
                  
               PRIJALA TOTO ROZHODNUTIE:
         
            Článok 1
            Vykonávacie rozhodnutie (EÚ) 2019/436 sa mení takto:
            
                        1.
                     
                     
                        V článku 1 sa dopĺňa tento odsek:
                        „Odkaz na harmonizovanú normu EN 474-1:2006+A5:2018 pre stroje na zemné práce vypracovanú na podporu smernice 2006/42/ES, uvedenú v prílohe IIA k tomuto rozhodnutiu, sa týmto s obmedzením uverejňuje v Úradnom vestníku Európskej únie. Uvedený odkaz sa považuje za uverejnený v Úradnom vestníku Európskej únie na obdobie stanovené v uvedenej prílohe.“
                     
                  
                        2.
                     
                     
                        Príloha I sa mení v súlade s prílohou I k tomuto rozhodnutiu.
                     
                  
                        3.
                     
                     
                        Príloha II sa mení v súlade s prílohou II k tomuto rozhodnutiu.
                     
                  
                        4.
                     
                     
                        Vkladá sa príloha IIA uvedená v prílohe III k tomuto rozhodnutiu.
                     
                  
                        5.
                     
                     
                        Príloha III sa mení v súlade s prílohou IV k tomuto rozhodnutiu.
                     
                  
         
            Článok 2
            Toto rozhodnutie nadobúda účinnosť dňom jeho uverejnenia v Úradnom vestníku Európskej únie.
            Body 1, 4 a 6 prílohy I sa uplatňujú od 11. októbra 2023.
            Bod 3 prílohy I sa uplatňuje od 19. marca 2019.
         
         
            V Bruseli 7. apríla 2022
            
               
                  Za Komisiu
               
               
                  predsedníčka
               
               Ursula VON DER LEYEN
            
         
         
            (1)  Ú. v. EÚ L 316, 14.11.2012, s. 12.
         
            (2)  Ú. v. EÚ L 157, 9.6.2006, s. 24.
         
            (3)  Smernica Európskeho parlamentu a Rady 98/37/ES z 22. júna 1998 o aproximácii právnych predpisov členských štátov týkajúcich sa strojových zariadení (Ú. v. ES L 207, 23.7.1998, s. 1).
         
            (4)  Oznámenie Komisie v rámci implementácie smernice Európskeho parlamentu a Rady 2006/42/ES o strojových zariadeniach a o zmene a doplnení smernice 95/16/ES (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 92, 9.3.2018, s. 1).
         
            (5)  Vykonávacie rozhodnutie Komisie (EÚ) 2019/436 z 18. marca 2019 o harmonizovaných normách pre strojové zariadenia vypracovaných na podporu smernice Európskeho parlamentu a Rady 2006/42/ES (Ú. v. EÚ L 75, 19.3.2019, s. 108).
         
            (6)  Vykonávacie rozhodnutie Komisie (EÚ) 2021/1813 zo 14. októbra 2021, ktorým sa mení vykonávacie rozhodnutie (EÚ) 2019/436, pokiaľ ide o harmonizované normy pre vybavenie letiskových plôch, žeriavy, ťažobné nástroje a iné strojové zariadenia vypracované na podporu smernice Európskeho parlamentu a Rady 2006/42/ES, a ktorým sa zrušuje vykonávacie rozhodnutie Komisie (EÚ) 2015/27 (Ú. v. EÚ L 366, 15.10.2021, s. 109).
         
            (7)  Oznámenie Komisie v rámci implementácie smernice 2006/42/ES Európskeho parlamentu a Rady zo 17. mája 2006 o strojových zariadeniach a o zmene a doplnení smernice 95/16/ES (Uverejnenie názvov a odkazov harmonizovaných noriem podľa smernice) (Ú. v. EÚ C 159, 5.6.2012, s. 1).
         
            (8)  Oznámenie Komisie v rámci implementácie smernice Európskeho parlamentu a Rady 2006/42/ES zo 17. mája 2006 o strojových zariadeniach a o zmene a doplnení smernice 95/16/ES (Uverejnenie názvov a odkazov harmonizovaných noriem podľa harmonizačného právneho predpisu Únie) (Ú. v. EÚ C 14, 15.1.2016, s. 1).
      
      
         
            PRÍLOHA I
            Príloha I sa mení takto:
            
                        1.
                     
                     
                        Riadok 12 sa vypúšťa.
                     
                  
                        2.
                     
                     
                        Vkladá sa tento riadok 12a:
                        
                                    „12a.
                                 
                                 
                                    EN 13001-3-6:2018+A1:2021
                                    Žeriavy. Všeobecný návrh. Časť 3-6: Medzné stavy a overovanie spôsobilosti častí strojov. Hydraulické valce
                                 
                                 
                                    C“
                                 
                              
                  
                        3.
                     
                     
                        Riadok 33 sa nahrádza takto:
                        
                                    „33.
                                 
                                 
                                    EN 60335-1:2012
                                    Elektrické spotrebiče pre domácnosť a na podobné účely. Bezpečnosť. Časť 1: Všeobecné požiadavky IEC 60335-1:2010 (zmenená)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                 
                                 
                                    C“
                                 
                              
                  
                        4.
                     
                     
                        Riadok 33 sa vypúšťa.
                     
                  
                        5.
                     
                     
                        Vkladá sa tento riadok 33a:
                        
                                    „33a.
                                 
                                 
                                    EN 60335-1:2012
                                    Elektrické spotrebiče pre domácnosť a na podobné účely. Bezpečnosť. Časť 1: Všeobecné požiadavky IEC 60335-1:2010 (zmenená)
                                    EN 60335-1:2012/AC:2014
                                    EN 60335-1:2012/A11:2014
                                    EN 60335-1:2012/A13:2017
                                    EN 60335-1:2012/A15:2021
                                 
                                 
                                    C“
                                 
                              
                  
                        6.
                     
                     
                        Riadok 90 sa vypúšťa.
                     
                  
                        7.
                     
                     
                        Vkladá sa tento riadok 90a:
                        
                                    „90a.
                                 
                                 
                                    EN 50636-2-107:2015
                                    Bezpečnosť spotrebičov pre domácnosť a na podobné účely. Časť 2-107: Osobitné požiadavky na robotické kosačky trávy napájané z batérií IEC 60335-2-107:2012 (zmenená)
                                    EN 50636-2-107:2015/A1:2018
                                    EN 50636-2-107:2015/A2:2020
                                    EN 50636-2-107:2015/A3:2021
                                 
                                 
                                    C“
                                 
                              
                  
                        8.
                     
                     
                        Dopĺňajú sa tieto riadky:
                        
                                    „119.
                                 
                                 
                                    EN ISO 11202:2010
                                    Akustika. Hluk vyžarovaný strojmi a zariadeniami. Určovanie emisných hladín akustického tlaku na pracovnom mieste a na iných presne vymedzených miestach použitím približných korekcií na prostredie (ISO 11202:2010)
                                    EN ISO 11202:2010/A1:2021
                                 
                                 
                                    B
                                 
                              
                                    120.
                                 
                                 
                                    EN 303-5:2021
                                    Vykurovacie kotly. Časť 5: Vykurovacie kotly na tuhé palivá s ručným a automatickým prikladaním paliva s menovitým výkonom do 500 kW. Terminológia, požiadavky, skúšanie a označovanie
                                 
                                 
                                    C
                                 
                              
                                    121.
                                 
                                 
                                    EN 1501-1:2021
                                    Vozidlá na odvoz odpadu. Všeobecné požiadavky a požiadavky na bezpečnosť. Časť 1: Automobily na odvoz odpadu s vyklápacím zariadením vzadu
                                 
                                 
                                    C
                                 
                              
                                    122.
                                 
                                 
                                    EN 1501-2:2021
                                    Vozidlá na odvoz odpadu. Všeobecné požiadavky a požiadavky na bezpečnosť. Časť 2: Automobily na odvoz odpadu s vyklápacím zariadením na boku
                                 
                                 
                                    C
                                 
                              
                                    123.
                                 
                                 
                                    EN 1501-3:2021
                                    Vozidlá na odvoz odpadu. Všeobecné požiadavky a požiadavky na bezpečnosť. Časť 3: Vozidlá na odvoz odpadu s nakladaním vpredu
                                 
                                 
                                    C
                                 
                              
                                    124.
                                 
                                 
                                    EN 1501-5:2021
                                    Vozidlá na odvoz odpadu. Všeobecné požiadavky a požiadavky na bezpečnosť. Časť 5: Zdvíhacie zariadenia pre automobily na odvoz odpadu
                                 
                                 
                                    C
                                 
                              
                                    125.
                                 
                                 
                                    EN 1756-1:2021
                                    Zdvíhacie čelá. Plošinové čelá používané na kolesových vozidlách. Bezpečnostné požiadavky. Časť 1: Nákladné zdvíhacie čelá
                                 
                                 
                                    C
                                 
                              
                                    126.
                                 
                                 
                                    EN 1829-1:2021
                                    Vysokotlakové vodné dýzové stroje. Požiadavky na bezpečnosť. Časť 1: Stroje
                                 
                                 
                                    C
                                 
                              
                                    127.
                                 
                                 
                                    EN 12312-5:2021
                                    Vybavenie letiskových plôch. Osobitné požiadavky. Časť 5: Letecké tankovacie zariadenia
                                 
                                 
                                    C
                                 
                              
                                    128.
                                 
                                 
                                    EN 12385-5:2021
                                    Oceľové laná. Bezpečnosť. Časť 5: Viacpramenné laná pre výťahy
                                 
                                 
                                    C
                                 
                              
                                    129.
                                 
                                 
                                    EN 12609:2021
                                    Autodomiešavače. Bezpečnostné požiadavky.
                                 
                                 
                                    C
                                 
                              
                                    130.
                                 
                                 
                                    EN 13001-2:2021
                                    Bezpečnosť žeriavov. Všeobecný návrh. Časť 2: Účinky zaťaženia
                                 
                                 
                                    C
                                 
                              
                                    131.
                                 
                                 
                                    EN 13852-3:2021
                                    Žeriavy. Pobrežné žeriavy. Časť 3: Ľahké pobrežné žeriavy
                                 
                                 
                                    C
                                 
                              
                                    132.
                                 
                                 
                                    EN ISO 19085-1:2021
                                    Drevárske stroje. Bezpečnosť. Časť 1: Všeobecné požiadavky (ISO 19085-1:2021)
                                 
                                 
                                    C
                                 
                              
                                    133.
                                 
                                 
                                    EN ISO 22868:2021
                                    Lesnícke a záhradné stroje. Skúšobný predpis na meranie hluku pre prenosné ručné stroje so spaľovacím motorom. Technická metóda (trieda presnosti 2) (ISO 22868: 2021)
                                 
                                 
                                    C
                                 
                              
                                    134.
                                 
                                 
                                    EN IEC 62061:2021
                                    Bezpečnosť strojov. Funkčná bezpečnosť bezpečnostných riadiacich systémov IEC 62061:2021
                                 
                                 
                                    B“
                                 
                              
                  
      
      
         
            PRÍLOHA II
            V prílohe II sa riadok 1 nahrádza takto:
            
               
                           „1.
                        
                        
                           EN 474-1:2006+A6:2019
                           Stroje na zemné práce. Bezpečnosť. Časť 1: Všeobecné požiadavky
                           
                              Poznámka 1: Toto uverejnenie sa netýka bodu 5.8.1 „Viditeľnosť – Zorné pole operátora“ tejto normy, ale iba v súvislosti s požiadavkami na hydraulické rýpadlá podľa normy EN 474-5:2006+A3:2013, ktorého uplatňovanie nezakladá predpoklad zhody so základnými požiadavkami na bezpečnosť a ochranu zdravia stanovenými v bodoch 1.2.2 a 3.2.1 prílohy I k smernici 2006/42/ES.
                           
                              Poznámka 2: Pokiaľ ide o prílohu B.2 – Rýchlospojky, harmonizovaná norma EN 474-1:2006+A6:2019 nezakladá predpoklad zhody so základnými požiadavkami na bezpečnosť a ochranu zdravia v bodoch 1.1.2 písm. b), 1.1.2 písm. c) a 1.3.3 prílohy I k smernici 2006/42/ES, ak sa uplatňuje v kombinácii s požiadavkami normy EN 474-4:2006+A2:2012 na rýpadlo-nakladače a požiadavkami normy EN 474-5:2006+A3:2013 na hydraulické rýpadlá.
                        
                        
                           C“
                        
                     
         
      
      
         
            PRÍLOHA III
            
               
                  
                     „„PRÍLOHA IIA
                     
                                 
                                    č.
                                 
                              
                              
                                 
                                    Odkaz na normu
                                 
                              
                              
                                 Typ
                              
                              
                                 
                                    Od
                                 
                              
                              
                                 
                                    Do
                                 
                              
                           
                                 1.
                              
                              
                                 EN 474-1:2006+A5:2018
                                 Stroje na zemné práce. Bezpečnosť. Časť 1: Všeobecné požiadavky
                                 
                                    Poznámka: Toto uverejnenie sa netýka bodu 5.8.1 „Viditeľnosť – Zorné pole operátora“ tejto normy, ale iba v súvislosti s požiadavkami na hydraulické rýpadlá podľa normy EN 474-5:2006+A3:2013, ktorého uplatňovanie nezakladá predpoklad zhody so základnými požiadavkami na bezpečnosť a ochranu zdravia stanovenými v bodoch 1.2.2 a 3.2.1 prílohy I k smernici 2006/42/ES.
                              
                              
                                 C
                              
                              
                                 15. októbra 2021
                              
                              
                                 11. októbra 2022
                              
                           
               ““
         
      
      
         
            PRÍLOHA IV
            V prílohe III sa dopĺňajú tieto riadky:
            
               
                           „114.
                        
                        
                           EN 12312-5:2005+A1:2009
                           Vybavenie letiskových plôch. Osobitné požiadavky. Časť 5: Letecké tankovacie zariadenia
                        
                        
                           11. októbra 2023
                        
                        
                           C
                        
                     
                           115.
                        
                        
                           EN 13001-2:2014
                           Bezpečnosť žeriavov. Všeobecný návrh. Časť 2: Účinky zaťaženia
                        
                        
                           11. októbra 2023
                        
                        
                           C
                        
                     
                           116.
                        
                        
                           EN 1501-1:2011+A1:2015
                           Vozidlá na odvoz odpadu. Všeobecné požiadavky a požiadavky na bezpečnosť. Časť 1: Automobily na odvoz odpadu s vyklápacím zariadením vzadu
                        
                        
                           11. októbra 2023
                        
                        
                           C
                        
                     
                           117.
                        
                        
                           EN 1501-2:2005+A1:2009
                           Vozidlá na odvoz odpadu a prislúchajúce vyklápacie zariadenia. Všeobecné požiadavky na bezpečnosť. Časť 2: Automobily na odvoz odpadu s vyklápacím zariadením na boku
                        
                        
                           11. októbra 2023
                        
                        
                           C
                        
                     
                           118.
                        
                        
                           EN 1501-3:2008
                           Vozidlá na odvoz odpadu a prislúchajúce vyklápacie zariadenia. Všeobecné požiadavky na bezpečnosť. Časť 3: Vozidlá na odvoz odpadu s nakladaním xpredu
                        
                        
                           11. októbra 2023
                        
                        
                           C
                        
                     
                           119.
                        
                        
                           EN 1501-5:2011
                           Vozidlá na odvoz odpadu. Všeobecné požiadavky a požiadavky na bezpečnosť. Časť 5: Zdvíhacie zariadenia pre automobily na odvoz odpadu
                        
                        
                           11. októbra 2023
                        
                        
                           C
                        
                     
                           120.
                        
                        
                           EN 1756-1:2001+A1:2008
                           Zdvíhacie čelá. Plošinové čelá používané na kolesových vozidlách. Bezpečnostné požiadavky. Časť 1: Nákladné zdvíhacie čelá
                        
                        
                           11. októbra 2023
                        
                        
                           C
                        
                     
                           121.
                        
                        
                           EN 1829-1:2010
                           Vysokotlakové vodné dýzové stroje. Požiadavky na bezpečnosť. Časť 1: Stroje
                        
                        
                           11. októbra 2023
                        
                        
                           C
                        
                     
                           122.
                        
                        
                           EN 303-5:2012
                           Kotly ústredného kúrenia. Časť 5: Vykurovacie kotly na tuhé palivá dodávané ručne a automaticky, s menovitým výkonom do 500 kW. Terminológia, všeobecné požiadavky, skúšanie a označovanie
                        
                        
                           11. októbra 2023
                        
                        
                           C
                        
                     
                           123.
                        
                        
                           EN 62061:2005
                           Bezpečnosť strojov. Funkčná bezpečnosť elektrických, elektronických a programovateľných elektronických bezpečnostných riadiacich systémov IEC 62061:2005
                           EN 62061:2005/AC:2010
                           EN 62061:2005/A1:2013
                           EN 62061:2005/A2:2015
                        
                        
                           11. októbra 2023
                        
                        
                           B
                        
                     
                           124.
                        
                        
                           EN ISO 11202:2010
                           Akustika. Hluk vyžarovaný strojmi a zariadeniami. Určovanie emisných hladín akustického tlaku na pracovnom mieste a na iných presne vymedzených miestach použitím približných korekcií na prostredie (ISO 11202:2010)
                        
                        
                           11. októbra 2023
                        
                        
                           B
                        
                     
                           125.
                        
                        
                           EN ISO 19085-1:2017
                           Drevárske stroje. Bezpečnosť. Časť 1: Všeobecné požiadavky (ISO 19085-1:2017)
                        
                        
                           11. októbra 2023
                        
                        
                           C
                        
                     
                           126.
                        
                        
                           EN ISO 22868:2011
                           Lesnícke stroje. Skúšobný predpis na meranie hluku pre prenosné ručné stroje so spaľovacím motorom. Inžinierska metóda (trieda presnosti 2) (ISO 22868: 2011)
                        
                        
                           11. októbra 2023
                        
                        
                           C“